**Zápisnica**

zo sedemnásteho zasadnutia Obecného zastupiteľstva v Rúbani, konaného

dňa 25. septembra 2020 o 1700 hodine na obecnom úrade

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. Poslankyňa PaedDr. Kristína Pócsová svoju neúčasť ospravedlnila.

Rokovanie sa konalo za prísnych bezpečnostných a preventívnych opatrení.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Vyhlásenie nastúpenia náhradníka, zloženie sľubu poslanca
5. Správa hlavného kontrolóra obce Rúbaň z vykonanej kontroly
6. Návrh na schválenie podmienok návratnej finančnej výpomoci pre uzatvorenie zmluvy s Ministerstvom financií Slovenskej republiky
7. MALÝ LEADER – Zmluva o pôžičke
8. Návrh na VI. úpravu rozpočtu obce Rúbaň na rok 2020
9. Návrh na podanie žiadosti o poskytnutie podpory formou dotácie na rok 2021 na Environmentálny fond na obstaranie záhradných kompostérov
10. Predaj kolesového traktora BISO X90
11. Opakované uzatvorenie nájmu bytu
12. Rôzne
13. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce.

**2/ Určenie zapisovateľa a overovateľov zápisnice**

 Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka a Anetu Vašovú.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie Ing. Zoltána Tamašeka, Zoltána Ešeka a Imricha Petríka.

*O schválení návrhu nasledovalo verejné hlasovanie.*

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**4/ Vyhlásenie nastúpenia náhradníka, zloženie sľubu poslanca**

Starostka obce, Ing. Štěpánka Zacharová konštatovala, že poslancom obecného zastupiteľstva bol predložený materiál – Vyhlásenie nastúpenia náhradníka, zloženie sľubu poslanca, ktorý tvorí prílohu zápisnice pod písmenom C. Podľa § 25 ods. 2 zákona č. 369/1990 Zb. o obecnom zriadení v znení neskorších predpisov mandát poslanca zaniká vzdaním sa mandátu len vtedy, ak vzdanie sa bolo urobené ústne do zápisnice alebo písomne; pri písomnom vzdaní sa mandátu jeho účinky nastávajú doručením obecnému úradu. Mandát poslankyne Bc. Lívie Šámšonovej zanikol dňa 31.07.2020. Podľa § 192 ods. 1 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov ak zanikol mandát poslanca obecného zastupiteľstva, nastupuje ako náhradník kandidát, ktorý získal najväčší počet platných volebných hlasov vo volebnom obvode, v ktorom zanikol mandát. V prípade rovnosti hlasov sa postupuje primerane podľa § 189 ods. 2 a 3 citovaného zákona.

Podľa § 192 ods. 2 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov nastúpenie náhradníka oznámi starosta obce do 15 dní po tom, čo zanikol mandát na úradnej tabuli obce a odovzdá mu osvedčenie o tom, že sa stal poslancom obecného zastupiteľstva. Osvedčenie podpisuje starosta obce.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 3/0/1*

**U z n e s e n i e** Obecného zastupiteľstva v Rúbani **č. 135** zo dňa **25.09.2020**

Obecné zastupiteľstvo v Rúbani

1. **berie na vedomie**

informáciu zapisovateľa miestnej volebnej komisie o výsledku volieb do orgánov samosprávy obcí konaných dňa 10.11.2018, v ktorých kandidát na poslanca Aneta Vašová vo volebnom obvode č. 1, bytom Rúbaň 159, PSČ 941 36 sa stal prvým náhradníkom vo volebnom obvode č. 1, v ktorom sa uprázdnil mandát z dôvodu zániku mandátu poslanca Bc. Lívie Šámšonovej dňom 31.07.2020

1. **vyhlasuje**

v zmysle § 192 zákona č. 180/2014 Z. z. o podmienkach volebného práva a o zmene a doplnení niektorých zákonov pre volebné obdobie 2018 – 2020 nastúpenie náhradníka Anetu Vašovú, bytom Rúbaň 159, PSČ 941 36 za poslanca Obecného zastupiteľstva obce Rúbaň vo volebnom obvode č. 1

1. **konštatuje,**
2. že náhradník vo volebnom obvode č. 1 Aneta Vašová, bytom Rúbaň 159,

PSČ 941 36 zložil zákonom predpísaný sľub poslanca obecného zastupiteľstva

1. náhradník vo volebnom obvode č. 1 Aneta Vašová, bytom Rúbaň 159, PSČ 941 36 prevzal z rúk starostky obce osvedčenie obecného zastupiteľstva o tom, že sa stal dňa 6.8.2020 poslancom Obecného zastupiteľstva Rúbaň vo volebnom obvode č. 1

**5/ Správa hlavného kontrolóra obce Rúbaň z vykonanej kontroly**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Správa hlavného kontrolóra obce Rúbaň z vykonanej kontroly, ktorý tvorí prílohu zápisnice pod písmenom D. Kontrola bola zameraná na príjem obce za spoplatnené služby poskytované obcou za obdobie január až jún 2020.

Poslancom bol v písomných podkladoch doručený návrh uznesenia s dôvodovou správou.

 Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolouvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **136** zo dňa **25.09.2020**

Obecné zastupiteľstvo v Rúbani

**berie na vedomie**

správu hlavného kontrolóra Obce Rúbaň

**6/ Návrh na schválenie podmienok návratnej finančnej výpomoci pre uzatvorenie zmluvy s Ministerstvom financií Slovenskej republiky**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na schválenie podmienok návratnej finančnej výpomoci pre uzatvorenie zmluvy s Ministerstvom financií Slovenskej republiky, ktorý tvorí prílohu zápisnice pod písmenom E. Stanovisko hlavného kontrolóra k prijatiu návratnej finančnej výpomoci tvorí prílohu zápisnice.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Štepánka Zacharová, starostka obce: v prípade schválenia, odporúča návratnú finančnú výpomoc použiť na ďalšiu etapu rekonštrukcie hasičskej zbrojnice,*

*Zoltán Ešek, poslanec: navrhuje využiť túto možnosť*

*Imrich Petrík, poslanec: dopyt k izolácii budovy hasičskej zbrojnice*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **137** zo dňa **25.09.2020**

Obecné zastupiteľstvo v Rúbani

**schvaľuje**

podmienky pre uzatvorenie zmluvy o návratnej finančnej výpomoci s Ministerstvom financií SR:

1. výška návratnej finančnej výpomoci 14 615 EUR
2. úroková sadzba: bezúročne
3. splátky istiny: rovnomerné ročné splátky, a to takto:

k 31.10.2024

k 31.10.2025

k 31.10.2026

k 31.10.2027

1. použitie návratnej finančnej výpomoci: výkon samosprávnych funkcií do konca roku 2020
2. predčasné splatenie: áno

**7/ MALÝ LEADER – Zmluva o pôžičke**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - MALÝ LEADER – Zmluva o pôžičke, ktorý tvorí prílohu zápisnice pod písmenom F. Občianske združenie FYRMONIA so sídlom Rúbaň, IČO ako člen MAS Dvory a okolie v mesiaci marec 2020 predložila Projektový návrh – Žiadosť o dotáciu z rozpočtu Nitrianskeho samosprávneho kraja v rámci Nástroja 1 LEADER NSK na projekt s názvom „Zelená dedinka“, celková cena projektu 2951,95 EUR (žiadaná dotácia vo výške 2763,99 EUR, spoluúčasť vo výške 56,41 EUR). V rámci tohto projektu sa nakúpia kompostéry a záhradný vysávač/fukár. Občianske združenie FYRMONIA ihneď môže zúčtovať dotáciu a po kontrole na mieste, približne do 20 dní od predloženia vyúčtovania dotácie, bude dotácia poukázaná na účet občianskeho združenia. Predpoklad na vrátenie pôžičky občianskym združením FYRMONIA na účet obce je december 2020.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **138** zo dňa **25.09.2020**

Obecné zastupiteľstvo v Rúbani

1. **berie na vedomie**

správu o schválení dotácie z rozpočtu Nitrianskeho samosprávneho kraja vo výške 2763,99 EUR v rámci nástroja LEADER NSK pre občianske združenie FYRMONIA so sídlom Rúbaň, IČO 42210488 na projekt s názvom „Zelená dedinka“

1. **schvaľuje**

poskytnutie pôžičky na predfinacovanie projektu s názvom „Zelená dedinka“ vo výške 3000 EUR pre občianske združenie FYRMONIA so sídlom Rúbaň, IČO 42210488 na základe Zmluvy o pôžičke

**8/ Návrh na VI. úpravu rozpočtu obce Rúbaň na rok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na VI. úpravu rozpočtu obce Rúbaň na rok 2020, ktorý tvorí prílohu zápisnice pod písmenom G. Prednostka úradu, Erika Csölleová uviedla, že rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VI. úpravu rozpočtu Obce Rúbaň na rok 2020 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu bolo zohľadnené očakávané plnenie rozpočtu na rok 2020 a na základe týchto skutočností je navrhnutá táto zmena.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *dopyt k položke 0820 Kultúre služby – miestny rozhlas, podpoložka 637 - služby*
* *dopyt k položke 0820 – kultúrne podujatia, podpoložka 633 materiál, suma vo výške 600 EUR*

*Ing. Štěpánka Zacharová, starostka obce:*

* *položke 0820 Kultúrne služby – miestny rozhlas:   spoplatnenie pripojenia miestneho rozhlasu z iného miesta mesačnou paušálnou sumou prevádzkovateľom servera*
* *v položke 0820/633 Kultúrne služby: dotácia na podporu kultúry poskytnutá  Nitrianskym samosprávnym krajom na projekt „Zachovanie kultúrneho dedičstva“*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **139** zo dňa **25.09.2020**

Obecné zastupiteľstvo v Rúbani

**schvaľuje**

VI. úpravu rozpočtu Obce Rúbaň na rok 2020

**9/ Návrh na podanie žiadosti o poskytnutie podpory formou dotácie na rok 2021 na Environmentálny fond na obstaranie záhradných kompostérov**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh na podanie žiadosti o poskytnutie podpory formou dotácie na rok 2021 na Environmentálny fond na obstaranie záhradných kompostérov, ktorý tvorí prílohu zápisnice pod písmenom H. Od 1. januára 2021 by mali obce a mestá zaviesť a zabezpečiť pre svojich občanov triedený zber kuchynského biologického odpadu. V praxi to znamená, že k doterajším farebným kontajnerom na [triedený zber](https://www.odpady-portal.sk/Znacka/147/trieden%C3%BD%20zber.aspx) odpadu by mal pribudnúť ďalší, určený len na potravinové zvyšky z kuchyne respektíve vytriedený kuchynský odpad je možné kompostovať spolu s biologicky rozložiteľným odpadom zo záhrad.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek poslanec – uchádzači o zamestnanie, ktorí vykonávajú aktivačnú činnosť na území obce by mohli vyhotoviť kompostéry*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 3/0/1*

**U z n e s e n i e** Obecného zastupiteľstva v Rúbani **č**. **140** zo dňa **25.09.2020**

Obecné zastupiteľstvo v Rúbani

**schvaľuje**

návrh na podanie žiadosti o poskytnutie podpory formou dotácie na rok 2021 na Environmentálny fond na obstaranie záhradných kompostérov

**10/ Predaj kolesového traktora BISO X90**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Predaj kolesového traktora BISO X90, ktorý tvorí prílohu zápisnice pod písmenom I. Podľa  ustanovenia § 9 ods. 2 písm. d) zákona č. 138/1991 Zb. o majetku obcí v znení neskorších predpisov obecné zastupiteľstvo schvaľuje prevody vlastníctva  hnuteľného  majetku obce nad hodnotu určenú obecným zastupiteľstvom.
Podľa Zásad o hospodárení s majetkom obce,  v čl. 6 ods. 5 je uvedené, že starosta rozhoduje o nakladaní s hnuteľnými vecami so zostatkovou  hodnotou do  3 500 EUR.
Podľa zákona  aj podľa zásad, nakoľko Traktor BISO X90 má 0,- EUR zostatkovú hodnotu, môže starostka obce  rozhodnúť  o prevode vlastníctva  tejto hnuteľnej veci. Nie je potrebný súhlas  obecného zastupiteľstva ani postup  podľa § 9a) ods. 1 až 7 zákona o majetku obcí. Starosta môže uzavrieť  kúpnu zmluvu a túto je potom potrebné zverejniť   z dôvodu nadobudnutia jej  právnych účinkov v zmysle zákona č. 211/2000 Z. z. o slobodnom prístupe k informáciám v znení neskorších predpisov.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **141** zo dňa **25.09.2020**

Obecné zastupiteľstvo v Rúbani

**berie na vedomie**

uzavretie kúpnej zmluvy, predmetom ktorej je kúpa a predaj kolesového poľnohospodárskeho traktora značky BISO X90 vo vlastníctve obce za dohodnutú cenu vo výške 4000 EUR

**11/ Opakované uzatvorenie nájmu bytu**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Opakované uzatvorenie nájmu bytu, ktorý tvorí prílohu zápisnice pod písmenom J. Opakované uzatvorenie nájmu bytu je riešené v čl. III nájomnej zmluvy a taktiež je riešené vo Všeobecne záväznom nariadení obce Rúbaň č. 2/2010 o podmienkach prideľovania bytov určených na nájom obyvateľov obce postavených s podporou štátu.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **142** zo dňa **25.09.2020**

Obecné zastupiteľstvo v Rúbani

**1. schvaľuje**

 opakované uzatvorenie nájmu bytu s nájomcami:

 Ladislav Bólya a manželka Darina, obaja bytom Rúbaň č. 321

**2. poveruje**

 starostku obce s uzatvorením Nájomnej zmluvy na obdobie 3 rokov

**12/ Rôzne**

Obecné zastupiteľstvo v Rúbani uznesením č. 2 zo dňa 3.12.2018 schválilo v zmysle čl. 7 odsek 5 zákona č. 357/2004 Z. z. o ochrane verejného záujmu zriadenie Komisie na ochranu verejného záujmu pri výkone funkcií verejných funkcionárov, ktorej členom bola aj Bc. Lívia Šámšonová, poslanec obecného zastupiteľstva. Nakoľko menovaná sa vzdala mandátu poslanca za člena navrhuje Anetu Vašovú, náhradníka, ktorá sa stala dňa 6.8.2020 poslancom obecného zastupiteľstva.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 3/0/1*

**U z n e s e n i e** Obecného zastupiteľstva v Rúbani **č**. **143** zo dňa **25.09.2020**

Obecné zastupiteľstvo v Rúbani

**1. odvoláva**

Bc. Líviu Šámšonovú ku dňu 30.09.2020 z členstva v Komisii na ochranu verejného záujmu pri výkone funkcií verejných funkcionárov z dôvodu zániku mandátu poslanca

**2. menuje**

za člena Komisie na ochranu verejného záujmu pri výkone funkcií verejných funkcionárov dňom 01.10.2020 AnetuVašovú poslanca obecného zastupiteľstva

Starostka obce, Ing. Štěpánka Zacharová informovala poslancov o svojej práci a činnosti obecného úradu od ostatného zasadnutia.

Na miestnom cintoríne sa vyhotovili betónové základy na hrobové miesta, a to na  jednohroby v počte 8 a dvojhroby v počte 5.

Stavebné práce súvisiace s rekonštrukciou hasičskej zbrojnice, ktorá pozostávala z opravy strechy, výmeny okien, dverí a garážových dverí na nové plastové sa ukončili dňa 20.8.2020. Na túto rekonštrukciu bola našej obci Ministerstvom vnútra Slovenskej republiky poskytnutá dotácia vo výške 29566,82 EUR.

V ďalšej etape  opravy hasičskej zbrojnice (fasáda, interiér) by sa malo pokračovať kontinuálne. Je tu jedinečná príležitosť použiť na to aj návratné finančné zdroje (bezúročná pôžička poskytnutá Ministerstvo financií SR). Budovy obce by mali byť v bezchybnom stave.

Starostka obce na základe dobrých skúseností a podpory regionálnej zamestnanosti požiadala potenciálneho zhotoviteľa (Ján Valovič a Milan Valovič) o predloženie cenovej ponuky na opravu fasády budovy hasičskej zbrojnice. Nakoľko cenová ponuka na stavebné práce bola do hodnoty 30 000 EUR bez DPH, obec ako verejný obstarávateľ postupuje priamym zadaním odporúčanému dodávateľovi. Na základe tejto skutočnosti starostka odporúča uzatvoriť zmluvu o dielo na dodanie stavebných prác súvisiacich s opravou fasády na budove hasičskej zbrojnice s dodávateľmi Ján Valovič a Milan Valovič.

*Návrh na uznesenie*

*Obecné zastupiteľstvo v Rúbani*

*schvaľuje uzatvoriť Zmluvu o dielo v zmysle § 536 a nasl. Obchodného zákonníka medzi zhotoviteľom: Ján Valovič, bytom Rúbaň 167, IČO 40349489 a Milan Valovič, bytom Rúbaň 167, IČO 46276530 a objednávateľom: Obec Rúbaň, Rúbaň č. 27, 941 36 Rúbaň, predmetom ktorej je zhotovenie diela „Oprava fasády na budove hasičskej zbrojnice súpisné číslo 138 postavenej na  parcele CKN 104 a zmluvná cena diela je vo výške 36000 EUR“*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **144** zo dňa **25.09.2020**

Obecné zastupiteľstvo v Rúbani

**schvaľuje**

uzatvoriť Zmluvu o dielo v zmysle § 536 a nasl. Obchodného zákonníka medzi zhotoviteľom: Ján Valovič, bytom Rúbaň 167, IČO 40349489 a Milan Valovič, bytom Rúbaň 167, IČO 46276530 a objednávateľom: Obec Rúbaň, Rúbaň č. 27, 941 36 Rúbaň, predmetom ktorej je zhotovenie diela „Oprava fasády na budove hasičskej zbrojnice súpisné číslo 138 postavenej na  parcele CKN 104 a dohodnutá  zmluvná cena diela je vo výške 36000 EUR“

Štatutárny zástupca občianskeho združenia EGÉSZSÉG, FITNES ÉS KÜZDŐSPORT CENTRUM FŰR - CENTRUM ZDRAVIA , FITNES A BOJOVÉ ŠPORTY RÚBAŇ dňa 06.08.2020 vypovedal nájomnú zmluvu ku dňu 30.09.2020.

Informácie o predbežnom rokovaní vo veci nadobudnutia respektíve odkúpenia nehnuteľností obcou nachádzajúcich sa v areáli školy na parcelách č. 38 a 39 a ktoré sú vo vlastníctve pani Priski Mezőváriovej. Dôvodom je tá skutočnosť, že obec výhľadovo plánuje v tomto areáli výstavbu zariadenia pre seniorov.

*Návrh na uznesenie*

*Obecné zastupiteľstvo v Rúbani*

*starostku obce s úkonmi konania vo veci  nadobudnutia nehnuteľností evidovaných na katastrálnej mape ako parcely registra „C“, a to: parcela č. 38, druh pozemku zastavená plocha a nádvorie, parcela č. 39, druh pozemku záhrada, dom so súpisným číslom 30 na parcele č. 38 v k.ú. Rúbaň.*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **145** zo dňa **25.09.2020**

Obecné zastupiteľstvo v Rúbani

**poveruje**

starostku obce s úkonmi konania vo veci  nadobudnutia nehnuteľností evidovaných na katastrálnej mape ako parcely registra „C“, a to: parcela č. 38, druh pozemku zastavená plocha a nádvorie, parcela č. 39, druh pozemku záhrada, dom so súpisným číslom 30 na parcele č. 38 v k. ú. Rúbaň.

Úrad práce, sociálnych vecí a rodiny Nové Zámky schválil žiadosť obce o zabezpečenie vykonávania aktivačnej činnosti formou dobrovoľníckej služby podľa § 54 ods. 1 písmena a) zákona č. 5/2004 Z. z. o službách zamestnanosti a o zmene a doplnení niektorých zákonov pre jedného uchádzača o zamestnanie  v dobe od 1.9.2020 do 28.02.2021.

Jednoduchá dokumentácia pre územné konanie na stavbu Čistička odpadových vôd z obce Rúbaň s prípravou na napojenie kanalizácie je vyhotovená a doručená firmou ASIO-SK s.r.o. so sídlom ul. 1. mája 1201, Bytča. ČOV by mala byť umiestnená v k. ú. Rúbaň na parcele č. 1976, ktorý je vo vlastníctve Slovenskej republiky. Slovenský pozemkový fond ako správca pozemku (k. ú. Rúbaň, parcela č. 1976) môže bezplatne previesť vlastníctvo pozemku na obec, ak obec bude mať vydané právoplatné územné rozhodnutie o umiestnení stavby, ktorej stavebníkom je obec a ktorá je podľa záväznej časti územnoplánovacej dokumentácie verejnoprospešná budova. Na základe týchto striktných podmienok k bezplatnému prevodu pozemku je potrebné zmeniť respektíve doplniť územný plán obce o výstavbu ČOV. Taktiež je Územný plán obce ako základný územnoplánovací dokument na komunálnej úrovni podmienkou na získanie finančnej podpory z fondov EÚ na výstavbu ČOV a na iné verejnoprospešné budovy (napríklad zariadenie pre seniorov). Na základe týchto skutočností je potrebné zmeniť respektíve doplniť územný plán obce Rúbaň, ktorý je vypracovaný spoločne pre obce Bešeňov, Branovo, Dubník, Gbelce, Jasová, Nová Vieska, Rúbaň, Strekov, Svätý Peter, Svodín, Šarkan.

*Návrh na uznesenie:*

*Obecné zastupiteľstvo v Rúbani*

*poveruje starostku obce s prácami začatia konania na obstaranie Územnoplánovacej dokumentácie Zmeny a doplnky č. 1/2020.*

*Zámery obce:*

* *Výstavba obecnej čističky odpadových vôd*
* *Zmena regulačnej jednotky N16, funkcia oddychová plocha na funkciu občianska vybavenosť*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 4/3*

*Hlasovanie „za/proti/zdržal sa hlasovania“ = 4/0/0*

**U z n e s e n i e** Obecného zastupiteľstva v Rúbani **č**. **146** zo dňa **25.09.2020**

Obecné zastupiteľstvo v Rúbani

**poveruje**

starostku obce s prácami začatia konania na obstaranie Územnoplánovacej dokumentácie Zmeny a doplnky č. 1/2020.

Zámery obce:

* Výstavba obecnej čističky odpadových vôd
* Zmena regulačnej jednotky N16, funkcia oddychová plocha na funkciu občianska vybavenosť

Informácie o schválení dotácie vo výške 600 EUR Nitrianskym samosprávnym krajom na podporu kultúry NSK.

Informácie o zaslaní opätovnej žiadosti predsedovi Nitrianskeho samosprávneho kraja vo veci riešenia nebezpečnej zákruty v obci Rúbaň na ceste č. III/1506 v správe NSK.

V tejto veci sme o pomoc oslovili aj ministra dopravy a výstavby SR, pána Ing. Andreja Doležala, ktorý nám oznámil, že nie je v jeho kompetencii našej žiadosti vyhovieť a odporúčal nás taktiež osloviť Úrad Nitrianskeho samosprávneho kraja, ktorý je vlastníkom predmetnej cesty.

Dňa 20.8.2020 sa začali práce na adrese Rúbaň č. 39 (parc. č. 54,55,57),   a to stavba vinárstva. Investorom je obchodná spoločnosť Agro – Fyrmonia s.r.o., Pohraničná 892/7, Komárno. Na nehnuteľnostiach sa vykonali archeologické výskumy, kde sa podarilo preskúmať archeologické objekty, ktoré dokladajú osídlenie územia obce v praveku, stredoveku a novoveku. V súvislosti s archeologickým výskumom sa dňa 17.09.2020 konalo stretnutie na ploche výskumu za prítomnosti archeológa, investora stavby, zástupcu Krajského pamiatkového úradu Nitra a starostky obce Rúbaň.

Dňa 23.8.2020 sa konala za našu obec sv. omša a slávnostné odovzdanie pietneho stĺpa osadeného v areáli školy a kostola.

Dňa 25.8.2020 bol formou lízingu pre našu obec obstaraný nový kolesový traktor Zetor Major 80 CL.

Dňa 28.8.2020 sa konalo na Okresnom úrade v Nových Zámkoch stretnutie starostov obcí s prednostom a kompetentnými zamestnancami odboru krízového riadenia. Predmetom stretnutia bola špecifikácia oprávnených výdavkov miestnej samosprávy na záchranné práce počas vyhlásenej mimoriadnej situácie v súvislosti s ohrozením verejného zdravia II. stupňa z dôvodu ochorenia COVID-19 a usmernenie k predkladaniu žiadostí o refundáciu výdavkov samospráv na záchranné práce pre zamedzenie šírenia tohto ochorenia.

Dňa 10.09.2020 sa konalo 20. zasadnutie valného zhromaždenia Dvory a okolie – združenia obcí vo Svodíne. Na zasadnutí bola predložená správa o činnostiach a aktivitách Dvory a okolie – združenia obcí. V rámci rôzneho odzneli informácie k možnosti čerpania bezúročných úverov samosprávami, k povinnému zberu kuchynského odpadu počnúc rokom 2021, k podávaniu žiadostí na Nitriansky samosprávny kraj o poskytnutie dotácií na kultúru, šport a rozvoj cestovného ruchu. Rokovania sa zúčastnila aj kompetentná zamestnankyňa miestnej akčnej skupiny, ktorý informovala o projektoch podaných členmi združenia na PPA a o pripravovaných výzvach (IROP – alokácia pre obec Rúbaň cca 10 000 EUR).

Na ostatnom zasadnutí bola predložená informácia o schválení dotácie vo výške 2000 EUR Fondom na podporu umenia na projekt s názvom **„Rozšírenie knižničného fondu Obecnej knižnice v Rúbani“. Zmluva o poskytnutí finančných prostriedkov Fondom na podporu umenia zatiaľ nebola doručená z dôvodu, že došlo k zmene** schémy štátnej pomoci v podprograme 5.1.4 Akvizícia knižníc.

Výrub drevín na verejnom priestranstve, parcela č. 132/4 , 295/2, 537 z dôvodu zabezpečenia verejných záujmov.

Starostka obce dala priestor poslancom na tlmočenie nápadov, názorov.

*Imrich Petrík, poslanec:*

* *dopyt, či občianske združenie EGÉSZSÉG, FITNES ÉS KÜZDŐSPORT CENTRUM FŰR - CENTRUM ZDRAVIA , FITNES A BOJOVÉ ŠPORTY RÚBAŇ z dôvodu výpovede nájomnej zmluvy vráti obci poskytnutú dotáciu*
* *navrhuje natrieť farbou lavice na miestnom cintoríne*

*Zoltán Ešek, poslanec:*

* *informoval o účasti na školení dobrovoľného a záchranného hasičského zboru, o povinnostiach a plánovaných taktických cvičeniach a pôsobnosti zboru*
* *pripravené tabule – zákaz parkovanie pred budovou hasičskej zbrojnice, logo obce na hasičské auto*
* *navrhuje zaobstarať novú sochu sv. Floriána, patróna hasičov*

*Aneta Vašová, poslanec:*

* *dopyt k výške sumy, 300 EUR zábezpeka za prenájom kultúrneho domu*

*Ing. Štěpánka Zacharová, starostka obce*

* *obec musí chrániť svoj majetok, budovy obce by mali byť v bezchybnom stave, dôležitú úlohu spĺňajú aj pri mimoriadnych situáciách*

**13/ Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila.

Erika Csölleová Ing. Štěpánka Zacharová

prednostka úradu starostka obce

Overovatelia: Imrich Petrík

AnetaVašová

Zapisovateľka: Helena Kanyicsková